Document ID: 32014D0886

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от 4 декември 2014 година
относно назначаването на ръководител на Европейския надзорен орган по защита на данните и на негов заместник
(2014/886/ЕС)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз,
като взеха предвид Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (1), и по-специално член 42, параграф 1 от него,
като взеха предвид предложения списък от кандидати, съставен от Европейската комисия на 16 септември 2014 г. в съответствие с член 42, параграф 1 от Регламент (ЕО) № 45/2001 след отправянето на публична покана за представяне на кандидатури с оглед назначаването на ръководител на Европейския надзорен орган по защита на данните и на негов заместник,
като имат предвид, че:
(1)
Мандатът на ръководителя на Европейския надзорен орган по защита на данните и на неговия заместник изтича на 16 януари 2014 г. При все това, в съответствие с член 42, параграф 6 от Регламент (ЕО) № 45/2001, ръководителят на Европейския надзорен орган по защита на данните и неговият заместник продължават да заемат длъжностите си, докато бъдат сменени.
(2)
Ръководителят на Европейския надзорен орган по защита на данните и неговият заместник следва да бъдат назначени по общо съгласие между Европейския парламент и Съвета за срок от пет години, считано от 4 декември 2014 г.,
ПРИЕХА НАСТОЯЩОТО РЕШЕНИЕ:
Член 1
За периода от 4 декември 2014 г. до 5 декември 2019 г. се назначават за:
-
ръководител на Европейския надзорен орган по защита на данните: г-н Giovanni BUTTARELLI,
-
заместник-ръководител: г-н Wojciech Rafał WIEWIÓROWSKI.
Член 2
Настоящото решение влиза в сила от 4 декември 2014 г.
Съставено в Брюксел на 4 декември 2014 година.

Labels: 15